Príloha č. 1

Opis predmetu zákazky - poistenie zodpovednosti za škodu členov orgánov spoločnosti Slovenská konsolidačná, a.s. na obdobie 12 mesiacov

## A1. OBCHODNÉ PODMIENKY DODANIA PREDMETU ZÁKAZKY

Uchádzač predloží návrh poistnej zmluvy (ďalej len „Zmluva“) podľa § 788 v spojení s § 789 ods. 2 Občianskeho zákonníka č.40/1964 Zb. v znení neskorších predpisov a o zmene a doplnení niektorých zákonov v znení neskorších predpisov a príslušnými všeobecnými poistnými podmienkami pre „poistenie majetku právnických a podnikajúcich fyzických osôb“ a osobitnými poistnými podmienkami, resp. zmluvnými dojednaniami, v zmysle súťažných podmienok a v súlade so súťažnými podkladmi (podpísaný uchádzačom, jeho štatutárnym orgánom, alebo členmi štatutárneho orgánu alebo inými zástupcami uchádzača, ktorý je oprávnený konať v mene uchádzača v záväzkových vzťahoch), v ktorom budú uvedené nasledovné údaje:

## Minimálny zoznam zmluvných podmienok:

Identifikačné údaje obstarávateľa

Poistník/ poistený: Slovenská konsolidačná, a.s.

Sídlo: Cintorínska 21, Bratislava 814 99

Zápis v obchodnom registri : Okresného súdu Bratislava I, vložka číslo 2257/B

Štatutárny orgán: predstavenstvo konajúce prostredníctvom:

Mgr. Peter Egry, predseda predstavenstva

a JUDr. Denisa Vargová, podpredseda predstavenstva

Bankové spojenie: Štátna pokladnica

Číslo účtu(IBAN): SK0581800000007000335179

BIC: SPSRSKBA

IČO: 35 776 005

DIČ: 2021483585

IČ DPH: SK2021483585

1. Poistné obdobie: jeden rok
2. Poistná doba: dd.mm.2023 - dd.mm.2024 oba dni vrátane
3. Územná platnosť poistenia: poistenie sa vzťahuje na celý svet s výnimkou území

a/alebo jurisdikcie USA a Kanady

1. Retroaktívny dátum: od 19.1.2023
2. Poistná suma: 1 000 000,00 EUR na jednu a všetky poistné udalosti

počas Poistného obdobia

1. Spoluúčasť :

 bez spoluúčasti – Poistenie členov orgánov Spoločnosti a riadiacich zamestnancov

 bez spoluúčasti – Poistenie náhrady Spoločnosti

 bez spoluúčasti – Poistenie Nákladov obhajoby, súdnych trov a mimosúdneho vyrovnania

 bez spoluúčasti – Poistenie Nákladov na styk verejnosťou a zachovanie dobrého mena

1. Ročné poistné v EUR:
2. Výška ročného poistného za poistenie na roky 2023-2024 je pevná, tzn. platná a nemenná počas trvania Zmluvy, stanovená v súlade s ponukou poistiteľa vo verejnej súťaži. Poistné bude uhradené raz ročne.
3. Rozdelenie ročného poistného na poistné pokrývajúce ochranu spoločnosti a poistné pokrývajúce ochranu štatutárov.
4. Výška ročného poistného uvedená v ponuke predstavuje konečnú cenu služby zohľadňujúcu všetky náklady uchádzača, ktoré mu v súvislosti s poskytnutím služby môžu vzniknúť a to vrátane akýchkoľvek daní, poplatkov alebo iných nákladov, ktoré bude uchádzač povinný uhrádzať v zmysle všeobecne záväzných právnych predpisov, ktorých účinnosť nastane po predložení ponuky.
5. Platobné podmienky:

Poistník je povinný uhradiť ročné poistné jednorazovo do 30 dní od doručenia výzvy od poistiteľa na úhradu poistného. Uvedená výzva za prvé poistné obdobie bude poistníkovi zaslaná bezodkladne po nadobudnutí účinnosti Zmluvy. Poistiteľ nemá nárok na preddavok na poistné. Úhrada poistného bude formou bezhotovostného platobného styku, bez zálohovej platby. Poistné sa považuje za uhradené dňom doručenia bezvýhradného pokynu poistníka jeho peňažnému ústavu na odpísanie finančnej čiastky vo výške poistného z jeho účtu v prospech účtu poistiteľa.

1. Rozsah poistného krytia je definovaný v prílohe - Opis predmetu zákazky (časť A2 súťažných podkladov), ktorá tvorí neoddeliteľnú súčasť Zmluvy a ustanovenia definované v prílohe - Opis predmetu zákazky majú prednosť pred akýmikoľvek ustanoveniami a výlukami obsiahnutými v Zmluve a Všeobecných poistných podmienkach. Poistiteľ zároveň vyhlasuje, že žiadne ustanovenia Zmluvy a Všeobecných poistných podmienok nemôžu znížiť požadovaný Rozsah poistného krytia uvedeného v prílohe - Opis predmetu zákazky.
2. Prípadné odstúpenie od Zmluvy a úhrada súvisiacich nákladov budú riešené v zmysle príslušných ustanovení zákona č.40/1964 Zb. Občiansky zákonník v znení neskorších predpisov.
3. Právne vzťahy sa riadia právnymi predpismi Slovenskej republiky a spory z poistenia rozhodujú príslušné súdy Slovenskej republiky.
4. Zmluvné strany sa dohodli, že Zmluvu je možné zmeniť len písomnými číslovanými dodatkami a dohoda o skončení zmluvy musí byť písomná. Dodatok k Zmluve ako aj dohoda o skončení Zmluvy musia byť podpísané oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k Zmluve alebo dohody o ukončení Zmluvy nedošlo.
5. Poistiteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu poistníka.
6. Zmluva je vypracovaná v 4 vyhotoveniach, pričom každá zmluvná strana obdrží dve vyhotovenia.
7. Zmluva nadobúda platnosť dňom jej podpísania oboma zmluvnými stranami. Účinnosť Zmluva nadobúda dňom nasledujúcim po dni jej zverejnenia v Centrálnom registri zmlúv.
8. Zmluvné strany sa oboznámili s obsahom Zmluvy, porozumeli jej a na znak súhlasu ju dobrovoľne podpísali.
9. Neoddeliteľnou súčasťou poistnej zmluvy sú:
	1. Opis predmetu zákazky
	2. Tabuľka č.1 Ročné poistenie zodpovednosti za škodu spôsobenú členmi orgánov spoločnosti
	3. Všeobecné poistné podmienky
	4. Osobitné poistné podmienky (ak sú)
	5. Zmluvné dojednania (ak sú)
	6. Kópie povolení poisťovateľa resp. spolu poisťovateľov na vykonávanie poisťovacej činnosti na území Slovenskej republiky poisťovni z iného členského štátu na základe práva slobodného poskytovania služieb alebo prostredníctvom svojej pobočky v súlade so zákonom č. 8/2008 Z. z. o poisťovníctve a o zmene a doplnení niektorých zákonov v znení neskorších predpisov.
	7. Zoznam subdodávateľov a podiel subdodávok
10. Neoddeliteľnou súčasťou poistnej zmluvy sú aj vysvetlenia súťažných podkladov( ak sú). V prípade, ak vysvetlenie súťažných podkladov menia alebo dopĺňajú dokumenty tvoriace poistnú zmluvu, v takom prípade majú pred týmito dokumentmi tvoriacimi poistnú zmluvu prednosť a platia vysvetlenia súťažných podkladov.

# A2. OPIS PREDMETU ZÁKAZKY

## Požadovaný rozsah poistenia zodpovednosti za škodu spôsobenú členmi orgánov spoločnosti:

1. Rozsah poistného krytia: Z poistenia zodpovednosti za škodu spôsobenú členmi orgánov spoločnosti má poistený právo, aby poistiteľ za neho poškodeným nahradil:
	1. za poisteného poistné plnenie za škodu spôsobenú poisteným/i v dôsledku porušenia povinností, za podmienky, že nárok je krytý týmto poistením s výnimkou prípadov, keď za poisteného/ých už spoločnosť zaplatila odškodnenie poškodenému/ým (poistenie členov orgánov spoločnosti);
	2. Spoločnosti poistné plnenie za škodu spôsobenú poisteným/i v dôsledku porušenia povinností, za podmienky, že nárok je krytý týmto poistením v rozsahu, v akom spoločnosť oprávnene nahradila škodu poškodenému/ným, avšak maximálne do výšky, v akej spoločnosť skutočne škodu nahradila (poistenie náhrady spoločnosti);
	3. Náklady obhajoby ktoréhokoľvek poisteného v prípade nárokov uplatnených v zmysle písm. a) a b) v súdnom alebo mimosúdnom konaní vedenom proti poistenému až do úplného uspokojenia nároku, vždy však maximálne do výšky limitu zodpovednosti za škodu uvedeného v poistnej zmluve;
	4. Náklady na styk s verejnosťou a zachovanie dobrého mena.
2. Náklady obhajoby zahŕňajú:
	1. náklady obhajoby poisteného v prípravnom konaní a pred súdom v trestnom konaní

vedenom proti nemu, ak je vedené v súvislosti s nárokom na náhradu škody;

* 1. trovy občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti za škodu poisteného alebo výšky plnenia poistiteľa, pokiaľ je poistený povinný ich uhradiť (znášať);
	2. náklady právneho zastúpenia poisteného v konaní o náhrade škody, ako aj náklady

mimosúdneho prerokovania nárokov poškodeného vzniknuté poškodenému,

* 1. náklady na externých konzultantov a iné náklady vynaložené poisteným pri zmierňovaní škody, resp. pri riešení vzniknutého nároku, ktorý sa vzťahuje k údajnému porušeniu povinností.

Vynaloženie akýchkoľvek nákladov obhajoby musí byť vopred písomne odsúhlasené poistiteľom. poistiteľ nemôže bezdôvodne odmietnuť poskytnutie takéhoto súhlasu. Náklady obhajoby nezahŕňajú žiadne mzdové náklady, benefity, bonusy a pod. vynaložené na strane poisteného alebo spoločnosti.

1. Náklady na styk s verejnosťou a zachovanie dobrého mena sú akékoľvek účelne vynaložené, odôvodnené a nevyhnutné poplatky a výdavky, ktoré vznikli poistenému a boli vynaložené s predchádzajúcim písomným súhlasom poistiteľa za účelom obmedziť alebo eliminovať negatívnu publicitu a ujmu na dobrom mene poisteného v súvislosti s nárokom krytým týmto poistením. Poistiteľ nemôže bezdôvodne odmietnuť poskytnutie takéhoto súhlasu.
2. Podmienkou vzniku nároku na poistné plnenie je, že nárok bol prvýkrát uplatnený a oznámený poistiteľovi alebo okolnosti, ktoré viedli k vzniku nároku boli prvýkrát oznámené poistiteľovi počas poistnej doby alebo počas rozšírenej doby možnosti oznámenia nároku a zároveň sa nárok vzťahuje na porušenie povinností poisteným/i, ku ktorým došlo pred skončením poistnej doby uvedenej v poistnej zmluve, najskôr však po dátume vzniku poistenia alebo po retroaktívnom dátume (poistný princíp "claims made").
3. Dojednáva sa, že poistenie sa bude vzťahovať aj na škody vyplývajúce z nárokov, ktoré boli uplatnené počas poistnej doby alebo rozšírenej doby možnosti oznámenia nároku, ale vzťahujú sa na porušenia povinností, ku ktorým prišlo pred dátumom začiatku poistnej doby. Toto obdobie je ohraničené tzv. retroaktívnym dátumom. Retroaktívny dátum je dátum dojednaný v poistnej zmluve a znamená dátum, kedy najskôr v minulosti mohlo dôjsť k porušeniu povinnosti, aby takéto porušenie povinností mohlo byť považované za príčinu vzniku nároku, ktorý je krytý týmto poistením.
4. Poistený je fyzická osoba – minulý, súčasný alebo budúci:
	1. člen predstavenstva spoločnosti, člen dozornej rady spoločnosti, konateľ spoločnosti, člen kontrolnej komisie spoločnosti, prokurista spoločnosti alebo ekvivalentná pozícia v zmysle práva iných krajín, ako je právo Slovenskej republiky;
	2. zamestnanec spoločnosti, ktorý v zmysle pracovnej zmluvy vykonáva manažérsku alebo riadiacu funkciu, pokiaľ nárok uplatnený voči zamestnancovi vyplýva z porušenia povinností vyplývajúcich z druhu práce dojednanej v pracovnej zmluve alebo náplne práce takéhoto zamestnanca;
	3. ktorýkoľvek z vyššie uvedených v a) a b), ktorý zároveň vykonáva jednu z hore uvedených funkcií v spriaznenej spoločnosti alebo neziskovej organizácii, kde v tejto funkcii zastupuje spoločnosť a bol nominovaný spoločnosťou,
	4. manžel/manželka člena orgánu spoločnosti, ako aj zamestnanca spoločnosti v prípadoch, keď je nárok voči nim oprávnene uplatnený z dôvodu spoločného vlastníctva alebo držby majetku. Poistením nie je kryté porušenie povinností spôsobené manželom/manželkou poisteného;
	5. zákonný zástupca, dedič alebo nástupca vyššie uvedených osôb v prípade ich smrti, pozbavenia ich spôsobilosti na právne úkony, platobnej neschopnosti alebo konkurzu (bankrotu);
	6. ktorýkoľvek zamestnanec spoločnosti, ktorý je menovaný v nároku uplatnenom voči komukoľvek z vyššie uvedených osôb.
5. Spoločnosť je právnická osoba uvedená v poistnej zmluve. Za spoločnosť sa považujú aj všetky dcérske spoločnosti Poistníka.
6. Dcérska spoločnosť je akákoľvek právnická osoba, v ktorej poistník na začiatku poistnej doby vlastní viac než 50 % akcií s hlasovacím právom alebo obchodný podiel vyšší než 50 %, a to priamo alebo aj nepriamo prostredníctvom jednej alebo viacerých svojich dcérskych spoločností, a/alebo v ktorej sa stane poistník počas doby poistenia prostredníctvom jednej alebo viacerých transakcií majiteľom viac než 50 % akcií s hlasovacím právom či získa obchodný podiel vyšší než 50 %, a to priamo alebo aj nepriamo prostredníctvom jednej alebo viacerých svojich dcérskych spoločností.

Spoločnosť sa pokladá za dcérsku spoločnosť iba po dobu, počas ktorej spĺňa vyššie uvedené kritériá. Dcérska spoločnosť, ktorá má verejne obchodovateľné akcie alebo má umiestnené cenné papiere na trhu s cennými papiermi alebo burze s cennými papiermi alebo je finančnou inštitúciou, nie je týmto poistením krytá automaticky a môže byť do poistenia zahrnutá len za predpokladu súhlasu poisťovateľa, ktorému predchádza zhodnotenie rizika na základe dodatočných informácií vyžiadaných poisťovateľom a zaplatení dodatočného poistného.

Poistná zmluva poskytuje poistné krytie iba pre porušenia povinností, ku ktorým dôjde v priebehu doby, keď má poistník viac než 50 % akcií s hlasovacím právom alebo obchodný podiel vyšší ako 50 % v dcérskej spoločnosti, a to priamo alebo aj nepriamo prostredníctvom jednej alebo viacerých svojich dcérskych spoločností.

1. Spriaznená spoločnosť je akákoľvek organizácia, asociácia, právnická osoba, v ktorej Spoločnosť na začiatku alebo pred začiatkom Poistnej doby vlastní najviac 50 % akcií s hlasovacím právom alebo obchodný podiel najviac 50 %, a to priamo alebo aj nepriamo prostredníctvom jednej alebo viacerých svojich Dcérskych spoločností. Spriaznenou spoločnosťou nie je:
	1. žiadna organizácia, asociácia alebo iná právnická osoba, ktorá má sídlo, jej akcie sú zaknihované alebo obchodované na burzách cenných papierov v Spojených štátoch amerických, alebo
	2. akákoľvek Finančná inštitúcia.
2. Nezisková organizácia je právnická osoba založená podľa zákona č. 213/1997 Z. z. o neziskových organizáciách poskytujúcich všeobecne prospešné služby, v znení neskorších predpisov, ktorá poskytuje všeobecne prospešné služby za vopred určených a pre všetkých používateľov rovnakých podmienok a ktorej zisk sa nesmie použiť v prospech zakladateľov, členov orgánov ani jej zamestnancov, ale sa musí použiť v celom rozsahu na zabezpečenie všeobecne prospešných služieb.
3. Nárok je:
	1. akákoľvek písomná požiadavka voči poistenému od akejkoľvek fyzickej alebo právnickej

osoby týkajúca sa akéhokoľvek porušenia povinností, alebo

* 1. akékoľvek trestné, občianske súdne konanie, rozhodcovské alebo arbitrážne konanie proti poistenému vedené fyzickou alebo právnickou osobou týkajúce sa akéhokoľvek porušenia povinností, alebo
	2. akékoľvek správne konanie alebo administratívne konanie alebo šetrenie voči poistenému týkajúce sa akéhokoľvek porušenia povinností.
1. Porušenie povinností znamená akékoľvek skutočné alebo údajné zanedbanie povinností, skreslenie skutočnosti, uvedenie do omylu, skreslené daňové priznanie, chybný opis, omyl, nesprávne prehlásenie, klamné prehlásenie, zavádzajúca informácia, prekročenie právomoci, porušenie práv zamestnancov, opomenutie alebo iný čin, ktorého sa dopustil/i poistený/í pri výkone svojej funkcie v spoločnosti. Spolu súvisiace, nepretržité alebo opakované porušenie povinností tvorí jedno porušenie povinností, bez ohľadu na to, či je spôsobené jedným poisteným samostatne alebo spoločne viacerými poistenými a bez ohľadu na to, či je poškodeným jedna alebo viacero osôb alebo právnická osoba.
2. Zodpovednosť za porušenie práv zamestnancov. Zodpovednosť za porušenie práv zamestnancov znamená:
3. neoprávnené a protizákonné skončenie pracovného pomeru zamestnanca;
4. skreslenie skutočnosti, chybný opis, uvedenie do omylu v súvislosti so zamestnaním, voči zamestnancovi alebo uchádzačov i o zamestnanie;
5. odplata, represia, neoprávnené preradenie na inú prácu alebo neoprávnené neprideľovanie práce;
6. porušenie povinností v súvislosti s neprijatím uchádzača o zamestnanie, nepovýšením zamestnanca alebo prekazením možnosti kariérneho rastu;
7. akýkoľvek iný Nárok v súvislosti s porušením zákonných práv zamestnanca v zmysle Zákonníka práce a ostatných všeobecne záväzných právnych predpisov.

Zodpovednosť za porušenie práv zamestnancov neznamená akúkoľvek formu obťažovania vrátane sexuálneho obťažovania.

1. Dojednáva, že nárokom sa rozumie aj akákoľvek písomná požiadavka voči poistenému vznesená zo strany poistníka, týkajúca sa akéhokoľvek porušenia povinností.
2. Poistenie sa dojednáva bez akejkoľvek výluky majoritného akcionára alebo zakladateľa spoločnosti.
3. Poistenie sa dojednáva bez akejkoľvek výluky, ktorá vylučuje z poistného krytia škodu vyplývajúcu z nároku uplatneného voči poistenému/ým, ktorá vyplýva z uzatvorenia, porušenia povinnosti uzatvoriť, neuzatvorenia akéhokoľvek typu poistenia, či už zákonného, povinne zmluvného alebo akéhokoľvek iného, takisto z neschopnosti, nemožnosti spoločnosti alebo poisteného/ých získať akékoľvek poistné plnenie z akéhokoľvek poistenia spoločnosti alebo poisteného/ých kvôli platobnej neschopnosti poisťovne, v ktorej toto poistenie bolo uzatvorené, uhradiť poistné plnenie alebo jeho časť.
4. Dojednáva sa, že poistenie sa nevzťahuje na škodu vyplývajúcu z nároku uplatneného voči poistenému/ým, ktorá vyplýva z úmyselného porušenia povinností, úmyselného trestného činu, podvodu, úmyselného zneužitia právomoci, alebo akéhokoľvek iného činu alebo porušenia povinností, ktoré bolo vykonané s vedomím poisteného, že ide o porušenie povinnosti, alebo právneho záväzku. Táto výluka sa vzťahuje len na poisteného, ktorý sa dopustil týchto činov a nie na ostatných poistených a môže byť uplatnená len na základe priznania Poisteného, právoplatného rozhodnutia súdu alebo iného právoplatného rozhodnutia.
5. Dojednáva sa, že poistenie sa nevzťahuje na škodu vyplývajúcu z nároku uplatneného voči poistenému/ým, ktorá vyplýva zo skutočností alebo porušenia povinností, ktoré boli známe poistenému pred začiatkom poistnej doby ; z nárokov, ktoré existovali pred začiatkom poistnej doby alebo, z nárokov, ktoré boli oznámené pred začiatkom poistnej doby.
6. Dojednáva sa, že poistením nie sú kryté žiadne pokuty, penále, exemplárne tresty a iné sankcie, ktoré by boli uložené priamo poistenému. Poistením však sú kryté nároky vznesené voči poisteným, ktoré vyplývajú z pokút, penále, resp. iných sankcií uložených spoločnosti alebo tretej osobe z dôvodu porušenia povinností poistených.
7. Dojednáva sa, že poistenie sa nevzťahuje na škody vyplývajúce z nárokov vznesených voči poistenému/ým, ktoré prispeli, vzťahujú sa k alebo vyplývajú priamo alebo nepriamo
8. zo skutočného, údajného alebo hroziaceho vypustenia, úniku alebo rozptýlenia znečisťujúcich látok na alebo do pôdy, atmosféry alebo akéhokoľvek vodného zdroja, vodného telesa, či už takéto vypustenie, únik alebo rozptýlenie bolo úmyselné alebo náhodné
9. z požiadavky alebo nariadenia testovať, monitorovať, vyčistiť, odstrániť, zadržať, spracovať, detoxikovať alebo neutralizovať znečisťujúce látky.

Táto výluka sa nevzťahuje na náklady obhajoby a na akýkoľvek nárok uplatnený akýmkoľvek akcionárom alebo zakladateľom v mene spoločnosti (akcionárska žaloba), pokiaľ sa takýto/éto incident/y, z ktorých vznikol nárok, uskutočnili mimo jurisdikciu Spojených štátov amerických a Kanady, ich teritórií a území a konanie v súvislosti s takýmito nárokmi sa koná mimo jurisdikciu Kanady a Spojených štátov amerických, ich teritórií a území.

Poistenie v zmysle tohto článku sa dojednáva so sublimitom 2 000 000 EUR pre jednu a agregovane pre všetky poistné udalosti počas poistného obdobia, to znamená, že maximálne poistné plnenie vyplatené za náklady obhajoby a škody vyplývajúce z nárokov vznesených voči poistenému/ým akcionárom spoločnosti počas poistného obdobia, ktoré sa vzťahujú k alebo vyplývajú priamo alebo nepriamo zo skutočností uvedených v tejto výluke je 2 000 000 EUR. Uvedený sublimit nie je možné aplikovať ako dodatočný limit k celkovému agregovanému limitu dojednanému v tejto poistnej zmluve.

1. Dojednáva sa automatické rozšírenie doby možnosti oznámenia nároku v dĺžke 4 roky. V prípade, že spoločnosť po zániku poistenia ani v priebehu rozšírenej doby možnosti oznámenia nároku neuzatvorí poistenie zodpovednosti za škodu spôsobenú členmi orgánov spoločnosti na ďalšie obdobie u poistiteľa ani u žiadneho iného poistiteľa, ani nebude krytá proti tomuto riziku prostredníctvom programového krytia materskou spoločnosťou ani žiadnym iným spôsobom platí automatické rozšírenie doby možnosti oznámenia nároku poistiteľovi v dĺžke 4 roky od skončenia poistnej doby u poistiteľa, bez zaplatenia dodatočného poistného. Pre zamedzenie pochybností sa dojednáva, že v prípade ak dôjde k uzavretiu poistného krytia pre poistenie zodpovednosti za škodu členov orgánov spoločnosti počas dojednanej rozšírenej doby, nároky ktoré boli vznesené v čase do od začiatku trvania rozšírenej doby a uzavretia nového poistného krytia zostávajú v platnosti.
2. Dojednáva sa, že poistenie sa v zmysle tejto poistnej zmluvy vzťahuje aj na zákonnú zodpovednosť riadiacich zamestnancov spoločnosti vyplývajúcu z príslušných právnych predpisov v súvislosti s ich pracovnoprávnym vzťahom so spoločnosťou určeným v rámci organizačnej štruktúry spoločnosti ako: riaditelia úsekov, vedúci odborov, vedúci oddelení,. Zároveň sa dojednáva, že pod pojmom „poistenie členov orgánov spoločnosti“ sa myslí aj poistenie riadiacich zamestnancov spoločnosti v zmysle tohto dojednania.
3. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri tejto poistnej zmluve samostatný finančný agent. Samostatného finančného agenta oznámi poistník úspešnému uchádzačovi. Zmluvné strany sa dohodli na tom, že správa tejto poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta.
4. **Územná platnosť:** poistenie sa vzťahuje na celý svet s výnimkou území a/alebo jurisdikcie USA a Kanady
5. **Poistná doba: 12** mesiacov odo dňa nadobudnutia účinnosti zmluvy

**Poistné obdobie:** 1 rok

1. **Retroaktívny dátum**: od 19.1.2023
2. Poistná hodnota:

Poistná suma: **1 000 000,- EUR** na jednu a všetky poistné udalosti počas poistného obdobia

Spoluúčasť:

**bez spoluúčasti** – Poistenie členov orgánov spoločnosti a riadiacich zamestnancov

**bez spoluúčasti** – Poistenie náhrady spoločnosti

**bez spoluúčasti** – Poistenie nákladov obhajoby

**bez spoluúčasti** – Poistenie nákladov na styk s verejnosťou a zachovanie dobrého mena

## Uchádzač nemôže znížiť požadovaný rozsah poistného krytia uvedený v tejto časti svojimi Všeobecnými poistnými podmienkami a Zmluvnými dojednaniami.

**Verejný obstarávateľ v rámci tejto časti súťažných podkladov prikladá prílohy:**

Príloha č. 3 - Dotazník k poisteniu zodpovednosti za škodu spôsobenú členmi orgánov spoločnosti

Príloha č. 4 - Výročná správa za rok 2021

Príloha č. 5 - Účtovná závierka za rok 2021

Príloha č. 6 - Účtovná závierka za rok 2022

Príloha č. 7 - Výpis z obchodného registra poistníka

Príloha č. 8 - Stanovy spoločnosti SK, a.s.

## ktoré obsahujú bližšie informácie o klientovi, ktoré sú uchádzači povinní zohľadniť pri stanovení ceny za poskytnutie služby.

# A3. SPÔSOB URČENIA CENY

* + - 1. Cena za poskytnutie služby musí byť stanovená v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.
			2. Je výhradnou povinnosťou uchádzača, aby si dôsledne preštudoval súťažné podklady, ktoré môžu akýmkoľvek spôsobom ovplyvniť cenu a charakter ponuky alebo poskytnutie služby.
			3. Uchádzač je povinný do ceny zahrnúť všetky náklady, činnosti, práce, výkony alebo služby nevyhnutné za účelom riadneho vykonania predmetu súťaž.
			4. Výška ročného poistného uvedená v ponuke predstavuje konečnú cenu služby zohľadňujúcu všetky náklady uchádzača, ktoré mu v súvislosti s poskytnutím služby môžu vzniknúť a to vrátane akýchkoľvek daní, poplatkov alebo iných nákladov, ktoré bude uchádzač povinný uhrádzať v zmysle všeobecne záväzných právnych predpisov, ktorých účinnosť nastane po predložení ponuky.